CELEX: 22021D0310
Language: hu
Date: 2018-09-21 00:00:00
Title: Az EGT Vegyes Bizottság 196/2018 határozata (2018. szeptember 21.) az EGT-megállapodás XIII. mellékletének (Közlekedés) módosításáról [2021/310]

2021.3.4.   
               
               
                  HU
               
               
                  Az Európai Unió Hivatalos Lapja
               
               
                  L 75/33
               
            
         AZ EGT VEGYES BIZOTTSÁG 196/2018 HATÁROZATA
         (2018. szeptember 21.)
         az EGT-megállapodás XIII. mellékletének (Közlekedés) módosításáról [2021/310]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A légiforgalmi szolgáltatást/léginavigációs szolgálatokat és más légiforgalmi szolgáltatási hálózati funkciókat és azok felügyeletét ellátó szolgáltatókra vonatkozó közös követelmények meghatározásáról, valamint a 482/2008/EK rendelet, az 1034/2011/EU, az 1035/2011/EU és az (EU) 2016/1377 végrehajtási rendelet hatályon kívül helyezéséről, továbbá a 677/2011/EU rendelet módosításáról szóló, 2017. március 1-jei (EU) 2017/373 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az (EU) 2017/373 végrehajtási rendelet hatályon kívül helyezi az EGT-megállapodásba foglalt 482/2008/EK bizottsági rendeletet (2), 1034/2011/EU bizottsági végrehajtási rendeletet (3) és 1035/2011/EU bizottsági végrehajtási rendeletet (4), amelyeket ezért el kell hagyni az EGT-megállapodásból.
                  
               
                     (3)
                  
                  
                     Az (EU) 2017/373 végrehajtási rendelet egyes rendelkezései a Nemzetközi Polgári Repülési Szervezet (ICAO) azon rendelkezéseiből származnak, amelyek csak az ICAO EUR (európai) régiójára alkalmazandók, amelynek Izland földrajzi helyzete miatt nem része.
                  
               
                     (4)
                  
                  
                     Az (EU) 2017/373 végrehajtási rendelet egyes rendelkezései olyan uniós rendeletekre hivatkoznak, amelyek hatálya az ICAO EUR (európai) és AFI (afrikai) régióira korlátozódik, és Izlandon nem alkalmazhatók.
                  
               
                     (5)
                  
                  
                     Izland, amely az ICAO NAT (Észak-atlanti) régiójában található, elkötelezett az ICAO NAT kiegészítő regionális rendelkezéseinek teljesítése és betartása mellett.
                  
               
                     (6)
                  
                  
                     Az EGT-megállapodás XIII. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XIII. melléklete a következőképpen módosul:
            
                        1.
                     
                     
                        A szöveg a 66xf. pont (390/2013/EU bizottsági végrehajtási rendelet) után a következő szöveggel egészül ki:
                        
                                    „66xg.
                                 
                                 
                                    
                                       32017 R 0373: a Bizottság (EU) 2017/373 végrehajtási rendelete (2017. március 1.) a légiforgalmi szolgáltatást/léginavigációs szolgálatokat és más légiforgalmi szolgáltatási hálózati funkciókat és azok felügyeletét ellátó szolgáltatókra vonatkozó közös követelmények meghatározásáról, valamint a 482/2008/EK rendelet, az 1034/2011/EU, az 1035/2011/EU és az (EU) 2016/1377 végrehajtási rendelet hatályon kívül helyezéséről, továbbá a 677/2011/EU rendelet módosításáról (HL L 62., 2017.3.8., 1. o.).
                                 
                              A rendelet e megállapodás alkalmazásában a következő kiigazításokkal értendő:
                        
                                    a)
                                 
                                 
                                    Amikor a rendelet és annak elfogadható megfelelési módozatai/útmutató dokumentumai az ICAO EUR-ra alkalmazandó ICAO-rendelkezésekre hivatkoznak, azt Izland esetében nem kell követelményként értelmezni, amennyiben Izland teljesíti az ICAO NAT regionális kiegészítő rendelkezéseit. Izland esetében az ICAO NAT rendelkezései elfogadható megfelelési módozatoknak és útmutató dokumentumoknak tekinthetők.
                                 
                              
                                    b)
                                 
                                 
                                    Amikor a rendelet olyan európai rendeletekre hivatkozik, amelyek hatálya az ICAO EUR/AFI-ra korlátozódik, azt Izland esetében nem kell követelményként értelmezni, kivéve, ha Izland kifejezetten kijelentette, hogy az ilyen rendeletek Izlandon alkalmazandók. Alternatív megoldásként a nemzeti előírásokat vagy a hatályos ICAO-rendelkezéseket kell alkalmazni.
                                 
                              
                                    c)
                                 
                                 
                                    Az alternatív megfelelési módozatok nem szükségesek azokban az esetekben, amikor Izland teljesíti az ICAO NAT regionális kiegészítő rendelkezéseit.
                                 
                              
                                    d)
                                 
                                 
                                    A II. melléklet ATM/ANS.AR.A.025 pontjában a b) bekezdés a »tagállamok« szó után az »az EFTA Felügyeleti Hatóság,« szövegrésszel egészül ki.
                                 
                              
                                    e)
                                 
                                 
                                    A II. melléklet ATM/ANS.AR.C.050 pontjában az e) bekezdés 1. pontja az »a Bizottságot« szövegrész után az »és az EFTA Felügyeleti Hatóságot« szövegrésszel egészül ki.
                                 
                              
                                    f)
                                 
                                 
                                    A III. melléklet ATM/ANS.OR.D.005 pontjában a c) bekezdés a »Bizottság« szó után az »és adott esetben az EFTA Felügyeleti Hatóság« szövegrésszel egészül ki.
                                 
                              
                                    g)
                                 
                                 
                                    A III. melléklet ATM/ANS.OR.D.025 pontjában:
                                    
                                                i.
                                             
                                             
                                                a c) pont a »Bizottság« szó után az », az EFTA-államok Állandó Bizottsága, az EFTA Felügyeleti Hatóság« szövegrésszel egészül ki; valamint
                                             
                                          
                                                ii.
                                             
                                             
                                                az e) pont a »Bizottság« szó után az », adott esetben az EFTA Felügyeleti Hatóság« szövegrésszel egészül ki.
                                             
                                          
                              
                  
                        2.
                     
                     
                        A 66wn. pont (677/2011/EU bizottsági rendelet) a következőképpen módosul:
                        
                                    a)
                                 
                                 
                                    A szöveg a következő franciabekezdéssel egészül ki:
                                    
                                                „–
                                             
                                             
                                                
                                                   32017 R 0373: a Bizottság (EU) 2017/373 végrehajtási rendelete (2017. március 1.) (HL L 62., 2017.3.8., 1. o.).”
                                             
                                          
                              
                                    b)
                                 
                                 
                                    A j) pontot el kell hagyni.
                                 
                              
                  
                        3.
                     
                     
                        A 66wf. pont (482/2008/EK bizottsági rendelet), a 66xb. pont (1034/2011/EU bizottsági végrehajtási rendelet) és a 66xc. pont (1035/2011/EU bizottsági végrehajtási rendelet) szövegét el kell hagyni.
                     
                  
         
            2. cikk
            Az (EU) 2017/373 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2018. szeptember 22-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. szeptember 21-én.
            
               
                  az EGT Vegyes Bizottság részéről
               
               
                  az elnök
               
               Oda Helen SLETNES
            
         
         
            (1)  HL L 62., 2017.3.8., 1. o.
         
         
            (2)  HL L 141., 2008.5.31., 5. o.
         
         
            (3)  HL L 271., 2011.10.18., 15. o.
         
         
            (4)  HL L 271., 2011.10.18., 23. o.
         
         
            (*1)  Alkotmányos követelmények fennállását nem jelezték.